****

 **SREDNJA ŠKOLA ZVANE ČRNJE**

 SCUOLA MEDIA SUPERIORE “Zvane Črnja” ROVIGNO

 Carduccijeva ulica 20 , 52210 Rovinj

 ured@ss-zcrnje-rovinj.skole.hr

 tel: 052/830-154

 faks: 052/830-931

OIB: 83838117332

KLASA: 003-03/16-02/03

URBROJ: 2171-08-01-16-01

 Na temelju čl. 70. Zakona o zaštiti na radu (NN 71/14, 118/14 i 154/14) te čl. 106. Statuta Srednje škole Zvane Črnje Rovinj – Scuola media superior “Zvane Črnja” Rovigno ( u daljem tekstu: Škola) , v.d. ravnateljica Ingrid Sau, dana 9. rujna 2016. donosi

O D L U K U

O IMENOVANJU POVJERENIKA RADNIKA ZA ZAŠTITU NA RADU

I.

 Sukladno odredbama čl. 70. Zakona o zaštiti na radu, dana 9. rujna 2016. Sazvan je skup zaposlenika Škole radi izbora Povjerenika radnika za zaštitu na radu Škole.

II.

 SREČKO OŠTIR, nastavnik elektro grupe predmeta, zaposlen u Školi, izabran je i imenuje se POVJERENIKOM RADNIKA ZAŠTITE NA RADU u Školi.

III.

 Zaposleniku iz toč. II temeljem ove Odluke pripadaju sva prava i obveze propisane čl. 71. Cit. Zakona, a poglavito:

* obveza štititi interese radnika na području zaštite na radu te pratiti primjenu pravila, mjera, postupaka i aktivnosti vezane za zaštitu na radu,

te prava:

* podnositi poslodavcu prijedloge vezane uz donošenje odluka iz zaštite na radu
* zahtijevati od poslodavca da poduzme odgovarajuće mjere u svrhu smanjenja i otklanjanja rizika
* podnositi pritužbe tijelima nadležnim za zaštitu na radu
* sudjelovati s poslodavcem u planiranju unapređivanja uvjeta rada, uvođenje nove tehnologije, uvođenja novih kemikalija i bioloških štetnosti u radni process te poticati poslodavca i njegove ovlaštenike na provedbu zaštite na radu
* biti obaviješten o svim promjenama koje utječu ili bi mogle utjecati na zaštitu na radu
* izvršiti uvid i koristiti dokumentaciju poslodavca iz zaštite na radu
* primate primjedbe radnika u vezi s primjenom pravila zaštite na radu te ih prenositi poslodavcu ili njegovom ovlašteniku
* izvijestiti nadležnog inspektora i specijalistu medicine rada o svojim zapažanjima, odnosno zapažanjima radnika
* prisustvovati inspekcijskim pregledima i očitovati se na činjenično stanje koje utvrdi nadležni inspector
* pozvati nadležnog inspektora, kada ocijeni das u ugroženi sigurnost i zdravlje radnika, a poslodavac propušta ili odbija provoditi potrebnu zaštitu na radu
* osposobljavati se za obavljanje poslova povjerenika radnika za zaštitu na radu
* stalno proširivati i unapređivati znanje te pratiti i prikupljati obavijesti od važnosti za svoj rad
* staviti prigovor na inspekcijski nalaz
* svojim djelovanjem poticati radnike na provedbu zaštite na radu
* obavješćivati radnike o provedbi zaštite na radu

U svom radu poslodavac povjereniku iz toč. II ove Odluke osigurava sve uvjete potrebne za neometano djelovanje, sukladno čl. 72. Zakona (poglavito omogućavanje korištenja sati u tjednom i godišnjem zaduženju nastavnika).

IV.

 Ova Odluka stupa na snagu u trenutku njenog donošenja.

 v.d. ravnateljica:

 Ingrid Sau, prof.

DOSTAVITI:

1. Srečko Oštir, ovdje

2. Dosje radnika

3. Pismohrana